ego Archives - TresBlog\nArxiu de la categoria: ego\nPublicat dins de ego, General\t| Envia un comentari\nRelleu a l’espina\nPublicat el 24 desembre 2020 per Tres\nDesprés d’un any i mig i unes 60 vinyetes coordinades avui mateix he deixat de ser el coordinador de l’espina de la Directa li he passat el relleu a un altre coordinador, en Joan Castellà.\nCom ja vaig dir quan vaig començar a coordinar aquesta secció ho he viscut una mica com una segona temporada de la coordinació d’il·lustració que vaig assumir ara farà uns 8 anys (i que es va fer com es va poder) però aquest cop aplicant i intentant millorar una mica el que ja sabia. Ara toca fer coses noves i descansar una mica.\nI seguirem vinculats a la Directa, està clar. Malgrat tot i vist com està el panorama és dels millors llocs per ser-hi.\nPublicat el 7 setembre 2020 per Tres\nAvui estreno ‘Satirizina’, un perfil d’Instagram i Twitter on aniré penjant vinyetes d’actualitat satíriques (d’aquí el nom, clar) com les que he anat penjant per aquí durant els últims anys però centrant-me més en la difusió per xarxes socials.\nComenço amb aquesta vinyeta sobre la negociació dels Pressupostos Generals de l’Estat. Espanya encara tira prorrogant els pressupostos aprovats el 2018 per Rajoy. Tot i que pel mig hem viscut una moció de censura, dues eleccions, un canvi de govern i una pandèmia mundial (que encara dura i portarà cua).\nEn el seu afany per agradar a tothom Pedro Sánchez ha començat una roda contactes on ja ha promès pujades d’impostos per tenir content als socis d’ Unidas Podemos. Però també alguna rebaixeta fiscal per intentar camelar-se a Ciutadans; i inversions per a PNV i una ERC impredictible en campanya electoral constant contra uns post-convergents en vies d’atomització.\nPublicat dins de ego, Pablo Iglesias, Pedro Sanchez, pressupostos, Satirizina\t| Envia un comentari\nPublicat el 29 abril 2019 per Tres\nDos mesos després que Pedro Sánchez anunciés que convocava eleccions perquè no va ser capaç d’aprovar els pressupostos ahir va ser el gran dia, la festa de la democràcia que diuen. Vaig tenir dos mesos per pensar si faria alguna cosa per penjar per aquí referent a les eleccions però no va ser fins anit veient els resultats que se’m va ocorrer fer aquest fil que vaig penjar al meu Twitter i que ara repenjo aquí: anàlisi de les dades electorals amb dibuixets.\nPrimer de tot el nou arc parlamentari amb la seva entrada triomfal de Vox i tot comparat amb els resultats d’ara fa tres anys.\nPublicat originalment al compte de Twitter @tuitTres (29/04/2019)\nls resultats dels partits que no es presenten a tot el territori.\nEls pactes possibles dels que tant tocarà sentir parlar a partir d’ara.\nEl canvi de color del mapa electoral respecte al del 2016.\nLa evolució de la participació en aquest tipus d’eleccions al llarg de la democràcia.\nI, per últim, la evolució dels sondeigs i la comparativa amb els resultats finals.\nAl twitter té alguns errors de picatge fruit de les presses i la improvisació però vaja, era una mica un experiment i no em desagrada com ha quedat.\nPublicat dins de Albert Rivera, ego, eleccions, Eleccions espanyoles 2019, General, Pablo Casado, Pablo Iglesias, Pedro Sanchez, Santiago Abascal\t| Envia un comentari\nPublicat el 10 maig 2018 per Tres\nAquesta setmana he tornat a l’acudit d’actualitat per fer la portada del nové número del ‘Núvol Paper’. Des de fa uns mesos la gent del Núvol publiquen un seguit d’articles en format paper i els envien als presos polítics privats de llibertat i de connexió a Internet.\nPortada del setmanari ‘Núvol Paper’ nº9 (10/05/2018)\nEl tema triat va ser el tema d’aquests dies: La investidura. I és que a 12 dies per a la data límit per investir President de la Generalitat encara no se sap qui serà.\nPublicat dins de ego, independència, Núvol, Roger Torrent\t| Envia un comentari\nPublicat el 3 abril 2018 per Tres\nAquesta primavera l’Editoral Efados i Dibuixants sense fronteres han posat gairebé 50 dibuixants contra l’article 155 de la Constitució amb el llibre ’155 dibuixos contra el 155′, un nou llibre d’aquests en el que tinc el plaer de col·laborar de tant en tant i que quedaran pels segles dels segles per explicar el que està passant avui en dia a Catalunya als incrèduls lectors (o arqueòlegs fins i tot) del futur.\n160 pàgines a tot color per 16,50€ que aniran destinats a les caixes de solidaritat d’ANC i Òmnium pel que pugui ser, que al pas que anem…\nDe meves hi podreu trobar vinyetes com aquesta o aquesta però també i moltes altres creacions dels millors humoristes gràfics del moment (modèstia a banda completament, clar), com son: Ant, Atxe, Carlos Azagra, By Balasch, Toni Batllori, Leonard Beard, Jordi Canyissà, Maribel Carod, Jordi Duró, Elchicotriste, El Listo, Eneko, Ermengol, Albert Escoda, Faro & Da Col, Pepe Farruqo, Fer, Ferran Martín, Ferreres, Manel Fontdevila, Galdric, Alex Gallego, Gras, Ja, Jan, Jap, Javirroyo, JRMora, Kap, L’Avi, Lluïsot, Alfons López, Malagón, Oriol Malet, Matias, Napi, Ortifus, Raquel GU, Ricardo Peregrina, Sr. Plástiko, Carles Ponsí, David Pugliese, Lluís Puigbert, Xavi Ramiro, Romeu, Tasio, Tàssies i jo mateix, en Tres.\nPublicat dins de ego, independència, llibres\t| Envia un comentari\nPremis Núvol 2017\nPublicat el 31 desembre 2017 per Tres\nAcabo l’any compartint una notícia: Resulta que m’han donat el Premi Núvol de la secció de El Web Negre 2017. Un honor que els companys reconeguin la meva feina (tot i que darrerament no l’he pogut desenvolupar com voldria, la veritat).\nPer ‘cel·lebrar-ho’ em van dedicar aquest article amb entrevista d’aquí.\nGràcies els promotors del premi i al jurat, em va pujar el ego i ja puc posar una cosa més al CV.


Segona jornada de les Festes de Santa Oliva amb bon temps | Ajuntament d'Olesa de Montserrat\nSanta Oliva 2019. XII Marató d'artistes\nSanta Oliva 2019. Jornada castellera\nSanta Oliva 2019. Jornada castellera Foto: J.Morera\nSanta Oliva 2019. Màgia jove Foto: J.Morera\nSanta Oliva 2019. Fira de comerciants. Concurs "El teu pes en oli"\nSegona jornada de les Festes de Santa Oliva amb bon temps\nLa Marató d'Artistes, la Diada Castellera i el concurs 'El teu pes en Oli', el qual ha estat guanyador Juanjo Cuesta, han estat les activitats més destacades d'aquest diumenge\nLa jornada de diumenge de les Festes de Santa Oliva ha arrencat amb la Fira organitzada per Olesa Comerç amb una trentena de parades, i tant el matí com a la tarda han ofert un petit espectacle de l'escola de dansa 'Move On'. L'acte central de la fira s'ha fet esperat fins a les vuit del vespre, quan s'ha fet el concurs "El Teu pes en Oli", una activitat que sempre reuneix a moltes persones. Juanjo Cuesta ha estat el guanyador de 100 litres d'oli que l'entitat Olesa Comerç ha lliurat a l'afortunat del concurs per comprar en els establiments associats. 'El teu pes en oli' ha superat les anteriors edicions, en ser la primera butlleta la que ha recollit el premi i els 100 litres de pes del guanyador. Una nena ha estat la mà innocent que ha tret un número de l'urna i en identificar la persona, un amic seu l'ha trucat per telèfon, ja que el titular estava a la Marató d'Artistes que s'estava desenvolupant al Porxo de Santa Oliva i ha baixat volant fins a la plaça de les Fonts per recollir el regal. A l 'acte hi han assistit el regidor de Comerç en funcions, Didac Solà i Antoni Romero, president de l'entitat comercial.\nLa jornada castellera del migdia amb els Castellers d'Esparreguera com a cap de cartell, acompanyats dels Margeners de Guissona i la Colla Castellera de Sant Pere i Sant Pau de Tarragona ha creat molta expectació a la plaça Fèlix Figueras. La colla colla bordeus d'Esparreguera ha carregat i descarregat un 3d7, 4d7, 5d6, 2p4ps. La colla Castellera de Sant Pere i Sant Pau de Tarragona ha fet un 2d7, 4d7a, 4d7, pd6, 3p4.. Finalment Els Margeners de Guissona han fet un 3d7, 4d6a, 4d7, 2p4.\nPer a la canalla ha estat molt especial l'espectacle de màgia jove que ha tingut lloc a la placeta de Santa Oliva, organitzat per la Xarxa conjuntament amb l'ajuntament.\nLa XII Marató d'Artistes ha aplegat també moltes eprsones al pñarc del Porxo, que davant de més de 300 persones s'ha presentat el diumenge a la tarda al Porxo de Santa Oliva, ha sorprès pel joc que ha donat l'animador i en total han participat tres cantautors, dues propostes de dansa i una mostra d'arts escèniques.\nEls guanyadors han estat en la modalitat d'Arts Escèniques individual 'El Camilet', el 1r premi de dansa per 'Bad liars', 2n premi dansa, 'Own Style'; 1r premi cantautor/duet: 'Two weeks' i 2n premi cantautor, Adri Sánchez.\nEl concert que tanca la jornada de diumenge és en Tamborino So Obstinat i DJ Sendó, també al Porxo de Santa Oliva. El dilluns se celebra la jornada de portes obertes de l'Ajuntament i a la tarda el seguici i ofrena a Santa Oliva.


Feines i oficis desapareguts. La curiosa feina del Mulà | elsot.cat\nTant és treballar com fer feina, deien els avis. Aquesta frase tant catalana –no se’n coneix cap de similar en castellà- ha tingut, des de sempre, un important significat a casa nostra. Segurament que el verb treballar es refereix a estar ocupat en algun ofici reconegut, com teixidor, ordidora, torner, secretària, paleta, perruquera o d’altres. Anar a treballar vol dir anar a ocupar el temps desenvolupant les labors requerides en un ofici determinat i reconegut.\nA finals de segle XIX no hi havia extractors de llet materna. Aquells senzills aparells utilitzats avui dia, que permeten extreure la llet dels pits de la mare, per poder alimentar els nadons en els casos en que per causa d’horaris o d’ocupació, la mare no els pot alletar directament. Aquests tipus d’aparells no existien aleshores. Llavors, en situacions molt concretes, es feia necessària la col·laboració del Mulà.\nmulà municipal poble quirze tirapits\t2019-07-13


L’esdeveniment se celebrarà el dissabte 23 de setembre al llarg del carrer Navarra de Castelló, amb horari de 9 h a 14 h.\n*Es tracta d’una activitat orientada a sensibilitzar al públic del carrer sobre la necessitat de fomentar la mobilitat sostenible, per tant, no està permès utilitzar amb finalitats lucratives la plaça de pàrquing reservada per al concurs “PARK(ing) Day 2017”.\nPARK(ing) Day 2017: participa cafeteria Zucchero Bakery, Llibreria Re-Read, Espacio Estético, Fundació F2e Eficiència Energètica i l’artista Arttere.\nUn jurat format per representants de l’administració local i professionals del sector de la mobilitat determinarà, al llarg de la jornada, el comerç guanyador de el “PARK(ing) Day 2017” atorgant-li un premi de 100€. Els criteris a considerar per part del jurat seran:\nIncorporació d’elements *sensibilizadores que fomenten la mobilitat sostenible\nL’adhesió a el “PARK(ing) Day” és totalment gratuïta per als comerços de Castelló. Es disposarà d’un nombre limitat de places de pàrquing per a la seua realització.\nPer a poder inscriure’s a el “PARK(ing) Day 2017” serà necessari enviar un e-mail a info@seguretatvial.castello.es indicant:\nGuanyadores del PARK(ing) Day 2017: Llibreria Re-Read i Arttere.


Nòmades a Almagro - Crònica del viatge al Festival de Teatro Clásico de Almagro - Nau Ivanow\nNòmades a Almagro – Crònica del viatge al Festival de Teatro Clásico de Almagro\nA finals de juliol del 2018 l’Escola de l’Espectador de la Sagrera va fer el seu viatge més llarg fins a la data. Carretera i manta vam anar fins a Almagro, prop de Ciudad Real, on es celebrava el Festival de Teatro Clásico de Almagro, certamen amb més de 40 anys de trajectòria. L’objectiu era tornar a veure l’obra Juana Inés, paráfrasis de sí misma de Teatro Nómada i Teatro Estudio TEES, guanyadors del primer Cicle Internacional DespertaLab el 2017. I així va ser, vam gaudir un cop més de l’emoció d’aquesta peça mexicana. També va servir per descobrir, l’endemà de la funció, aquesta població on el teatre clàssic espanyol segueix viu com en ple segle XVII. Sota aquestes línies trobareu la crònica que la Genie, de l’Escola de l’Espectador, va fer d’aquesta experiència.\nEn Un home se’n va, Vicenç Villatoro afirma que el viatge cap algun indret suposa no només traslladar-se per l’espai sinó també a través del temps. L’anada de l’Escola de l’Espectador de la Sagrera cap a la Manxa conté potser un matís diferent del llibre, però de fet hi guarda un bocí de veritat. Recórrer sis-cents noranta-cinc quilòmetres (Barcelona-Almagro) és sense cap dubte un viatge temporal, encara que H.G. Wells hi discreparia.\nAlmagro, denominada així pels àrabs en referència a l’argila vermellosa de la zona, es troba situada a la comunitat autònoma de Castella-La Manxa envoltada de planúria i paisatge d’horitzó infinit; carrers empedrats, palaus, portals de cases “hidalgas”, l’emblemàtica plaça major porxada evoquen al visitant una època potser somiada, potser visionada en els nostres llibres d’història a l’escola.\nPati de la Corrala de Comedias de Almagro\nL’èxit de les primeres Jornadas de Teatro Clásico Español convocades a Almagro a l’any 1978 va animar a crear el Festival de Teatro Clásico. Des de llavors s’han afegit diversos espais escènics d’Almagro com ara l’Hospital de San Juan, el Patio de Fúcares, el Teatro Municipal o el Silo, reduint així el número de representacions al Corral de la Comedia.\nFinal de l’obra Juana Inés, paráfrasis de sí misma\nDe Sala Atrium al Festival de Almagro\nDavant d’aquesta pinzellada descrita més amunt sobre el lloc i les circumstàncies teatrals d’Almagro, seria fàcil entendre per què l’Escola de l’Espectador es trasllada al municipi manxec. Un bon motiu per fer gairebé una jornada de trajecte, però no el més considerable. La companyia de Teatro Nómada i Teatro Estudio TEES de Guadalajara (Mèxic) va ser resident l’any 2017 a la Nau Ivanow quan va guanyar la beca DespertaLab que es concedeix a joves companyies de creació escènica tant en l’àmbit nacional com internacional. A la Nau, l’Escola de l’Espectador hi va poder experimentar un viatge —perquè de viatges sempre va la cosa— com a testimoni de la concepció i transformació d’una obra profunda Juana Inés: paráfrasis de sí misma dedicada a la poeta i intel·lectual mexicana, una desconcertant monja anomenda de gairell a les classes de literatura, que des del segle XVII ens arriba fins avui els poderosos versos:\nde lo mismo que culpáis”.\nLa companyia de Jalisco està formada per joves actors que donen un valor afegit al seu interès per una complicada poesia i la projecció del passat als nostres dies del problema endèmic del masclisme. Doble lliçó que es mereix un lloc en qualsevol festival com el d’Almagro.\nL’obra es va estrenar a la Sala Atrium de Barcelona just un any abans; ha estat en cartell per diferents teatres mexicans, i ara tornava amb l’experiència d’un any recorregut —com no, l’espai i el temps de nou— amb alguns canvis que inevitablement estimula la posada en escena dia rere dia al llarg de les funcions on Karla Constantini, María Balam, Jose Jaime Argote i Darío Rocas reciten les paraules de Juana Inés dalt de l’escenari.\nL’Escola de l’Espectador de la Sagrera i les companyies Teatro Nómada i Teatro Estudio TEES\nVam saber de nou a Barcelona que l’obra no va guanyar però sí aconseguí una menció especial del jurat. Ens confessem incondicionals de la companyia Nómada i Estudio i la seva obra; serà una opinió esbiaixada però cal dir que l’espai on van actuar, el Silo, no va facilitar gaire la posada en escena: alguns insectes molestos, un nen de poca edat en el públic (espectacle no indicat per a menors) parlava i reia sense la intervenció dels pares i unes quantes equivocacions tècniques en la il·luminació va restar força. Una força, val a dir, descomunal en què els quatre actors i el director, Fernando Sakanassi, han abocat en aquest viatge de l’espai Guadalajara-Barcelona-Almagro i del temps dedicat a donar rellevància a la figura de Juana i a totes les dones que sempre seran ignorades igual que la profetessa Cassandra.\nÉs curiós que en acabar aquest article m’adono d’un detall potser tan evident com simple: durant casi quaranta-vuit hores hem estat nòmades.\nEscola de l’Espectador de la Sagrera\nProjecte Ingenu guanya el Premi BBVVA de Teatre 2021 al millor muntatge teatral per ‘Vaig ser Pròsper’\nLa Xarxa d’espais de producció i creació de Catalunya organitza un retrobament dels centres de creació de Catalunya


Calendari: Festes de Primavera > Festes de la Santa Creu > Altres celebracions\nFesta de la Santa Creu i l'Arbre Maig\nTerrassa (el Vallès Occidental)\nLa festa de la Santa Creu de Terrassa, que es celebra cada any el primer diumenge de maig, combina els actes de celebració de l’arribada de la primavera, amb el ritu de benedicció del terme i la plantada simbòlica d’un arbre.\nFesta de la Santa Creu a Sant Martí Sarroca (Alt Penedès) - El primer diumenge de maig, Sant Martí celebra la Festa de la Santa Creu. Telèfon: 93.899.11.11\nFesta de la Creu Nova a Corbera de Llobregat (el Baix Llobregat) - la Creu Nova fou construïda l’any 1617, situada al camí antic de Barcelona a la cruïlla amb el camí de Sant Andreu de la Barca. Fou aixecada en aquest indret per la pagesa Esperança Rossa de Sant Vicenç dels Horts amb motiu de un guariment miraculós per intercessió de Sta. Magdalena d’un càncer de pit. L’associació de Amics de la Creu Nova celebra, cada primer diumenge de maig la benedicció de la Creu seguit d’un esmorzar popular i la Coral Diadema ofereix unes peces del seu repertori.\nFestes de la Santa Creu a Alacant (l'Alacantí) - al barri de la Santa Creu, darrer dia d'abril i fins el 3 de maig. Amb engalanament de carrers i concurs infantil de creus de paper; despertà amb dolçaina i tabalet, passacarrers, jocs infantils i missa a l'ermita de la Santa Creu\nFesta de la Santa Creu a Porreres (Mallorca) - Missa a l'oratori de la Santa Creu. Es beneeixen els fruits del camp locals. Els orígens de la festa es remunten al segle XVIII quan es va construir l'Oratori de la Santa Creu, que alberga la Creu d'en Net, a la que se li atribueixen fets miraculosos que des d'aleshores han originat pelegrinatges des de molts indrets de l'illa.\ncomprar Terregada. Apunts de folklore de Terrassa\nEscrit conjuntament entre 10 persones (Jan Grau, Jordi Mampel, Joan Soler, ...


L'Orfeó Manresà reconeix la feina de tres figures clau dels últims vint anys - Regió7\nL'Orfeó Manresà reconeix la feina de tres figures clau dels últims vint anys\nL'Orfeonada va incloure ahir un homenatge a Lluís Piqué, Antoni Fernández i Lluís Arguijo\nAnna Hernández manresa\nFernández, Arguijo i Piqué, d'esquerra a dreta, van veure reconeguda la seva aportació a l'entitat mireia arso\nL'auditori del Conservatori Municipal de Música va acollir ahir l'Orfeó Manresà i l'Escola Coral en la 5a edició de l'Orfeonada. Un acte que va constar d'una mostra dels diversos grups de cantaires de l'entitat i durant el qual es va retre homenatge a tres figures que han tingut un paper rellevant en la història recent: Lluís Piqué com a president, Antoni Fernández en qualitat de vicepresident i Lluís Arguijo com a director.\nDesprés d'una cançó introductòria de l'Orfeó dedicada al fundador Pere Garcia, el grup dels més petits de l'Escola Coral van sortir a l'escenari per fer una cantata anomenada I love you, un viatge per diversos països i diferents cançons cantades en català, italià i fins i tot en eusquera. La bona coordinació i interpretació dels petits va acabar amb un lliurament de diplomes per a cadascun d'ells.\nSeguidament va ser el torn dels mitjans, van fer una interpretació anomenada El meu destí, una cantata amb un missatge contundent: la possibilitat i la voluntat de canviar la dinàmica de destrucció del planeta. En aquesta actuació es van cantar cançons mítiques com Em dones força i Hallelujah. L'actuació va acabar amb una cançó del Petit Príncep i, altre cop, amb un lliurament de diplomes per a cada estudiant.\nFinalment, els veterans de l'Orfeó van interpretar Per un tros del teu cos, de Lluís Llach, i arranjada pel director Xavier Pagès.\nUn cop finalitzades les actuacions, Jordi Torner, veterà de l'Orfeó, va presentar un reconeixement per a tres persones de gran importància de l'entitat. En primer lloc, Antoni Fernández, que va ser vicepresident del 1988 fins al 2018: entre llàgrimes d'emoció, va rebre el reconeixement de tot l'Orfeó, i es va destacar la seva honestedat i coherència.\nEn segon lloc, van fer pujar a l'escenari el director musical Lluís Arguijo, el qual, i segons Torner, «durant 19 anys es va deixar la pell perquè un Orfeó limitat pugui donar la talla amb actuacions de primera». Arguijo va manifestar la «relació apassionada» que té amb l'Orfeó i va agrair a Manresa per haver-lo acollit tan bé des del Palau de la Música Catalana.\nL'últim reconeixement va ser per a Lluís Piqué, president durant 21 anys, del 1997 al 2018, el qual es va mostrar molt agraït a totes les persones que van ajudar-lo a tirar endavant. «Els moments més importants de la vida no són les coses, sinó allò que vivim amb elles i, sobretot, amb qui les vivim», va dir Piqué.\nL'acte es va cloure amb les paraules de la nova presidenta, Montserrat Corrons, i de l'alcalde de Manresa en funcions, Valentí Junyent, i es va regalar una batuta als tres guardonats.


Pep Martorell: “Potser tenim massa equips jugant a la mateixa lliga” | Biocat\nHome > Actualitat > Entrevistes > Pep Martorell: “Potser tenim massa equips jugant a la mateixa lliga”\nDirector associat del Barcelona Supercomputing Center\nDesprés d'haver estat al capdavant de la Direcció de Recerca de la Generalitat de Catalunya (2011-2015), el doctor en computer science Josep Maria Martorell retorna ara als seus orígens acadèmics. Ho fa assolint la direcció associada d'un centre d'excel·lència com els que va voler potenciar també des de l'Administració pública: el Barcelona Supercomputing Center.\nPep Martorell: “Potser tenim massa equips jugant a la mateixa lliga”\nVoldria passar a la història com l'únic Director de Recerca de la Generalitat que ha hagut de retallar pressupostos i creu en la moderació com a factor essencial per a la sostenibilitat. Pep Martorell va haver de fer front a la pitjor crisi econòmica en un moment en què el nostre sistema de recerca s'estava consolidant i la nostra innovació entrava en l'adolescència. Ara, diu, en sortim enfortits i més eficients que mai. Però cal incentivar un sector ple d'oportunitats per fer el salt definitiu i arribar als mercats.\nQuin és l’estat de la recerca i la innovació catalana després d’aquesta darrera crisi?\nLa crisi va aturar el creixement però no ha provocat decreixement, cosa que demostra sobretot la solidesa de les nostres institucions de recerca. Segons l'INE, el número de treballadors en R+D a Catalunya és gairebé igual que abans de la crisi. Però és cert que hi ha més dificultats per aconseguir fons i desenvolupar projectes perquè, per exemple, el Plan Nacional ha caigut. Si pel que fa a diners públics en recerca la crisi ha acabat, ho haurem aconseguit superar amb gran maduresa. Si no, tindrem problemes. El sistema a casa nostra en sortirà reforçat perquè ara les nostres institucions estan en un punt d'eficiència total i tothom ha treballat per mantenir la qualitat. Haver superat això amb nota molt alta ens hauria de fer pensar que no l'hem de seguir posant a prova, perquè el món de la recerca no s'ho mereix i perquè hem d'aprofitar la solidesa per continuar endavant.\nLa crisi va entrar més tard que en altres sectors? Com ha afectat això?\nSempre hi ha un gap entre quan comença i acaba la crisi i quan ho nota l'Administració. L'administració sempre ho comença a notar després però també és l'última en notar que s'ha acabat. La dècada del 2000-2010 va ser una gran dècada d'aposta per la recerca, el 2010-2015 va suposar una caiguda molt brusca i ara el sentit comú diu que vénen anys de pujades discretes, moderades. El que hem après dels darrers 15 anys és que per la ciència és millor un creixement moderat i predictible que grans salts pressupostaris que no es puguin consolidar. Penso que això sí que es podrà fer.\nSom ara més eficients i forts que fa 5 anys? Per què?\nHem hagut de ser més eficients i hem obtingut els mateixos o millors resultats amb menys. Però no hem superat la crisi per ser més eficients sinó per la força i l'entusiasme dels investigadors. Hem d'anar amb compte perquè hi ha el perill de caure en un discurs que correlacioni retallar diners i eficiència.\nEl nostre sistema de recerca té un enfoc clarament internacional. En quin punt ens trobem en comparació amb la resta del món?\nEls governs catalans han tingut clar que és més eficient crear institucions fortes i polítiques d'atracció i retenció de personal que no pas una política de projectes. Així recaptes més fora i, de fet, et dóna més diners dels que has pogut invertir tu inicialment. Per això els nostres grups obtenen millors resultats que els que tocaria per percentatge de població. En recerca estem en els primers llocs europeus en números relatius, com Suïssa, Israel, Holanda, Suècia,...\nÉs evident que la nostra recerca interessa a Europa (les xifres de l’European Research Council, ERC, ho demostren) però estem arribant al mercat?\nLa xifra de l'ERC diu molt sobre l'obertura del sistema. Tenim un número excepcional, singular, perquè som el número 2 de la UE en captació per habitant. Però no estem aconseguint arribar al mercat i és difícil fer-ho sense tenir competències regulatòries, de mercat de competència, fiscals i financeres. Ens falten polítiques agressivament sensibles amb la innovació perquè ara no hi ha deduccions fiscals que empenyin els particulars a invertir en start-ups, no hi ha moltes facilitats per crear companyies. Però també cal tenir en compte que som molt joves. Hi ha països europeus que van arribar al nostre estat de recerca actual fa 20 anys. Donem-nos temps.\nCom a director general de Recerca de la Generalitat de Catalunya ha pogut conèixer en profunditat el nostre ecosistema emprenedor. Com el valora?\nEntre les fortaleses s'hi troben el sistema universitari públic ampli i fort en qualitat; una bona xarxa d'institucions que estan a la frontera del coneixement i ens posen en el mapa; un fort compromís polític i social perquè la ciència sigui present, i polítiques continuistes malgrat els canvis de color dels governs.\nEntre les debilitats hi ha una aposta pública baixa malgrat l'esforç fet però una aposta privada encara més baixa, segurament perquè el sector públic no ha sabut arrossegar el privat. A més, ens falta massa crítica, tenim grups i institucions que a nivell més local competeixen molt bé però hi ha poques institucions científiques que tinguin una massa crítica equiparable als seus homòlegs internacionals. Potser tenim massa equips jugant a la mateixa lliga. A l'informe de l'OCDE de 2000 ho explicitava així i deia que si es volia continuar avançant s'haurien de començar processos de massa crítica, d'agregació institucional. I s'han anat produint. Ara hi ha menys institucions que fa cinc anys, però em queda la sensació que encara no n'hi ha prou. Però és difícil canviar la dinàmica d’una institució, potser des de l’Administració no s’ha ajudat tot el que s’havia d’ajudar. Durant els últims anys s’han fet processos per guanyar volum perquè en ciència la mida també importa, però diria que no n'hi ha prou.\nQuè fa falta per millorar l'ecosistema?\nTenim bones universitats, bons centres d'investigació i un entorn espectacular i l'última milla que no acabem de recórrer és aquest suport públic perquè la inversió privada incrementi: una millora regulatòria i del tractament fiscal, facilitat per crear companyies i crear col·laboracions público-privades. A l'ecosistema li falten incentius des del sector públic que a la llarga t'aporten diners.\nQuines són les iniciatives més interessants que ha vist en altres ecosistemes del món?\nA Israel, als 80, quan estaven en una situació molt similar a la nostra, van crear el Yozma, un fons de capital risc que va ser polèmic perquè cedia la gestió a algú de fora i perquè en el moment en què es pogués es comprometia a sortir del fons sense aportar-se plusvàlua del que havia invertit. Va finançar projectes d'alt risc que un privat sol no hagués fet mai i ara de 100 milions n’han passat a 2.000. És un exemple que no vol ser categoria però ara el CDTI i l'ICF també ho estan fent.\nQuè hauria volgut fer al capdavant de Recerca que finalment no ha pogut fer?\nEl meu balanç és satisfactori però em queda recança per no haver pogut fer entendre a la resta de l'Administració que el control del diner públic en ciència ha de ser posterior i sempre contra resultats. Si deixes llibertat als científics dins d'un ordre i després es demanen resultats, la productivitat d'aquest diner públic és més gran que si s'audita des de l'inici.\nCap a on creu que ha d’anar l’estratègia en ciències de la vida i la salut de Catalunya en els propers anys?\nTenim grans reptes com la continuïtat dels principis bàsics d'obertura, la internacionalització, la captació de talent i la llibertat dels científics i acadèmics. Així mateix, ens hem d'apropar a la innovació amb els canvis que calguin i hem de tornar a augmentar pressupostos.\nAra té per endavant un altre repte professional com a director associat del Barcelona Supercomputing Center (BSC). Com ho afronta?\nEstic molt content. Jo vaig fer Física però em vaig doctorar en computer science, vaig fer gestió acadèmica de recerca en aquests àmbits i, per tant, el retorn al món acadèmic per mi és normal. A més ho faig en una institució singular i extremadament sòlida, amb un lideratge científic molt fort, molt internacionalitzada i amb una missió molt clara i complexa perquè és un centre de serveis en una tecnologia i un centre de recerca en aquesta tecnologia... El repte, i el vertigen que sento, és venir a una institució amb tan bona salut perquè en qualsevol cosa que impulsem hem de millorar alguna cosa que ja és molt bona, però estic molt il·lusionat.


ABANDONAR ELS LLIBRES\nABANDONAR ELS LLIBRES0\n674 06/04/2005, 09:53 | Avui.-Maria-de-la-Pau-Janer\nH i ha activitats que la gent sol considerar prestigioses. L'adjectiu "prestigiós" pot resultar perillosíssim, sobretot quan s'associa a quelcom important però poc útil. Desenganyem-nos: les persones aposten per la utilitat de les coses. Solen preguntar-se sempre per a què serveix fer-les, quin profit immediat se'n pot treure, quina compensació ràpida en poden aconseguir.\nAquesta visió de la vida sempre m'ha semblat terrible. Hi ha moltes coses que no ens donen un profit quantificable, però que ens milloren immensament la vida. La milloren perquè obren camins al pensament, perquè plantegen interrogants, perquè amplien horitzons, perquè ens permeten viure moltes vides, quan només en tenim una sola. Estic parlant de la literatura. Els llibres, aquell invent meravellós, que ens ofereixen l'emoció de les noves descobertes.\nA vegades, algú m'ha preguntat: "Per a què serveix llegir una novel·la?". La resposta em crema als llavis: aparentment, no serveix per a res, però serveix per a tot. Llegir ficcions ens ajuda a entendre la realitat. Ens ajuda, doncs, a viure. Costa d'explicar, perquè hi ha certeses que semblen inexplicables. Cal experimentar-les com a experiència pròpia, rica, que ens esforçam a conrear com un plaer subtil.\nEl Consell Català del Llibre per a Infants i Joves ha presentat un estudi que arriba a una conclusió trista: els infants abandonen la lectura quan arriben a l'adolescència. La lectura -diuen les dades- té un prestigi simbòlic, però es considera poc útil. A més d'un setanta-cinc per cent dels nens de dotze anys els agrada llegir. Als setze anys, el percentatge es redueix al cinquanta-quatre per cent. On hem de buscar la causa? Probablement en la pèrdua del referent escolar, que és substituït a l'adolescència per altres referents del món exterior, sovint més atractius perquè exigeixen menys esforços i perquè possibiliten una compensació ràpida. Internet esdevé la gran protagonista, el substitut perfecte. Les realitats virtuals, la fantasia i la ficció ja no es troben només a les pàgines d'un llibre, sinó a la pantalla d'un ordinador. Llavors s'obliden els llibres. És una llàstima.


admin, autor a Lavola - Pàgina 16 de 16\nLavola, conjuntament amb la Diputació de Barcelona, ha presentat una ponència sobre el programa d’educació ambiental “Coneguem els nostres parcs”, que impulsa la Gerència de Serveis d'Espais Naturals de l’Àrea de Territori i Sostenibilitat de la Diputació de Barcelona.\nEl passat 5 de juny, Dia Mundial del Medi Ambient, la farmacèutica Ferrer va donar a conèixer internament l’estratègia de sostenibilitat de la companyia. És una estratègia a llarg termini que busca la implicació de tots els departaments per tal de millorar comportaments i incidir en la gestió sostenible dels recursos naturals i la minimització de la petjada ecològica en les diferents etapes del cicle de vida.\nLa campanya de comunicació interna es caracteritza per tenir un fort component d’storytelling i tots els elements s’identifiquen sota una marca i lema per sumar forces per a un món sostenibile.\nEls elements comunicatius que s’han creat, conjuntament amb Lavola, són un conte que presenta la història, un vídeo que narra l’estratègia de sostenibilitat de forma molt visual, i un document de síntesi que fa èmfasi en els punts més importants de l’estratègia. Per donar continuïtat a l'estratèiga, es preveuen accions de formació i comunicació interna relacionades amb els diferents moments de l’any i àmbits de l’estratègia.\nEl projecte OTU O QUI? participat per Lavola, Picharchitects, Acciona Service i Re-cooperar, és un dels dos projectes que els veïns han escollit com a guanyadors del concurs d’idees de l’Illa Eficient per a rehabilitar l’illa formada pels carrers de Gran Via, Viladomat, Diputació i Calàbria.\nLa proposta ILLA EFICIENT-EIXAMPLE DE BARCELONA, integrada per Arriola&Fiol arquitectes, Aiguasol, BAC, Etcs, FiP, Eva Bufi, Xmade, XiA i Mútua de Propietaris, és l’altra proposta guanyadora del concurs.\nEls dos projectes guanyadors presenten propostes que s’han considerat absolutament innovadores en el panorama actual de rehabilitació sostenible, amb l'objectiu d'aconseguir la màxima reducció de la demanda energètica i el major grau de confort. La decisió dels veïns obligarà als dos grups d'empreses a crear un únic equip professional i a integrar en una proposta conjunta els aspectes tècnics, econòmics i de governança.\nEl projecte Illa Eficient neix amb l’objectiu d’estimular una nova forma de resoldre els projectes de rehabilitació sostenible fent protagonistes actius als veïns del procés de canvi del seu habitatge. L'elecció dels dos projectes guanyadors culmina el procés iniciat a començaments d'aquest any amb la convocatòria d'un concurs d'idees en el qual es van presentar un total de 27 propostes. D'aquestes, un jurat professional va fer una selecció de 14 projectes, validats pels presidents de les diverses comunitats de propietaris.\nL'acte de lliurament de premis ha tingut lloc el dimecres 1 de juliol, al Departament de Territori i Sostenibilitat de la Generalitat de Catalunya, en una cerimònia pública que ha comptat amb la presència del Secretari d'Habitatge i Millora Urbana de la Generalitat de Catalunya, Carles Sala; el President del Col·legi d'Administradors de Finques de Barcelona i Lleida, Enric Vendrell; i la Directora General del Grup Habitat Futura, Celia Galera. Antoni Mansilla, director d’Estratègia i Desenvolupament, ha recollit del premi en representació de Lavola.\nL’Hotel Pulitzer Barcelona, certificat en turisme responsable\nL’Instituto de Turismo Responsable (ITR) ha lliurat la certificació Biosphere Responsible Tourism a l’Hotel Pulitzer Barcelona en reconeixement a la gestió sostenible implementada.\nAmb aqueta certificació l’Hotel Pulitzer, el quart hotel certificat a la ciutat, es posiciona entre les empreses del sector turístic que aposten per incorporar la sostenibilitat en la gestió del negoci i establir les bases de millora continua en sostenibilitat. Lavola ha assessorat l’Hotel Pulitzer en l’obtenció de la certificació.\nEl lliurament del certificat s’ha realitzat en el marc de la jornada “Biosphere: el valor de la sostenibilitat en el sector turístic”, organitzada per l’ITR, amb la col·laboració de l’Hotel Pulitzer i Lavola, en la qual hi han participat representants de l’Ajuntament de Barcelona i del Gremi d’Hotels de Barcelona.\nBiosphere és la certificació desenvolupada per l’ITR, organisme impulsat per la Unesco, i es configura com una eina de gestió molt adaptable a les característiques dels establiments o negocis turístics que es vulguin certificar. És l’única certificació en turisme sostenible aprovada pel Global Sustainable Tourism Council (GSTC), entitat recolzada l’Organització Mundial del Turisme que promou la implantació de pràctiques sostenibles en el sector turístic.\nLavola compta amb una dilatada experiència en l’àmbit del sector turístic oferint solucions a les necessitats del sector en els camps de l’eficiència energètica, el canvi climàtic, la responsabilitat social i la qualitat ambiental, amb l'objectiu de fomentar el turisme responsable.\nLavola Colòmbia, en col·laboració amb Cardozo Coral & Asociados, ha organitzat a Bogotà la jornada "Generació de valor basada en l'ètica i la transparència: del compliment legal a la reputació empresarial".\nL'esdeveniment, que ha tingut lloc el 24 de juny al Jockey Club de la capital colombiana, ha consistit en un esmorzar de treball adreçat a clients i contactes de les dues firmes, en el qual s'ha tractat aspectes relacionats amb la rellevància del compliance regulatori i de l'establiment de relacions de confiança amb els grups d'interès.\nLa intervenció del doctor Juan Carlos Cardozo, Soci Fundador de Cardozo Coral & Asociados, ha tractat la importància de les relacions de negocis responsables i els actius intangibles, posant en relleu el coneixement de les contraparts com a factor clau per establir relacions empresarials segures. Adrià Gelabert, delegat a Colòmbia de Lavola, ha parlat de la comunicació i el diàleg amb els grups d'interès com a base per a la generació de relacions de confianç,a i dels beneficis que comporta aquesta relació, tant per a l'empresa com per als grups d'interès. L'acte ha finalitzat amb un debat amb la participació de tots els assistents.\nL'esdeveniment ha compensat les emissions amb Clean CO2, la marca de compensació d'emissions de Lavola, a través de la participació en un projecte d'energies renovables i amb compromís social.\nLavola compta amb una àmplia experiència en l'assessorament per integrar la responsabilitat social en l'estratègia de les empreses i per donar resposta a les demandes i expectatives dels grups d'interès.\nL'Espai Fundació Telefónica ha acollit l'exposició "Diversitat amenaçada: Natura-Home-Cultura", que a través de fotografies mostra la diversitat natural i cultural amenaçada per l'activitat humana. L'exposició s'ha complementat amb activitats educatives dissenyades amb la col·laboració de Lavola.\nAmb l'objectiu de sensibilitzar sobre la temàtica exposada, la Fundació ha organitzat dos tallers educatius adreçats a públic adolescent i públic familiar.\nEl taller per a joves "Canviem la ciència ficció?" ha tractat la diversitat natural i cultural a través de fomentar lectures i pel·lícules de ciència ficció. Mitjançant tècniques de mapeig digital s'ha construït el EcoMadrid del futur tenint en compte els tres eixos de la sostenibilitat: econòmic, social i ambiental.\nEl taller per a públic familiar "Recreant la biodiversitat" s'ha basat en la construcció col·laborativa de la història de la biodiversitat. Mitjançant dinàmiques participatives de caràcter lúdic i artístic, els participants han descobert la gran diversitat d'organismes vius que habiten al nostre planeta.\nLavola ha aportat els coneixements en sostenibilitat per al disseny de les activitats i l'experiència en l'àmbit de l'educació ambiental per dinamitzar els tallers que han estat ben valorats pel públic assistent.\nLa ponència d'Agrotravel Turismo Responsable ha presentat què és el turisme responsable i dades que afirmen que el turisme sostenible creix dotze punts més que el convencional en el mercat internacional. NH Hotels ha explicat que la sostenibilitat es percep com un valor afegit per al client i per aquest motiu les grans companyies l'estan integrant en la seva gestió; des d’informar els clients de les implicacions ambientals dels productes que consumeixen en la seva estada a l'hotel, fins a incorporar sistemes d'estalvi d'aigua i energia a les seves instal·lacions. La intervenció de Lavola s'ha centrat a explicar com funciona el càlcul de la petjada de carboni que genera l'activitat turística i ha presentat diferents propostes per a la reducció i compensació de les emissions de gasos d'efecte hivernacle. Un servei que Lavola ofereix a través de Clean CO2, la marca de càlcul i compensació d'emissions.\nGijón Calidad Turística ja ha posat en marxa un programa de bones pràctiques responsables a les empreses turístiques de destinació, anomenat "Gijón Turisme Responsable", i en aquest moment treballa en la creació i comercialització de productes turístics responsables.\nLes reflexions exposades a la jornada apunten a una demanda creixent de turisme sostenible, evidència que demana seguir treballant per a un turisme responsable, més respectuós amb el medi ambient i la realitat sociocultural de l'entorn.


L’investigador de l’IFIC Juan José Hernández-Rey, nou membre del Comitè d’Experiments del Gran Col·lisionador d’Hadrons | Instituto de Física Corpuscular\nL’investigador de l’IFIC Juan José Hernández-Rey, nou membre del Comitè d’Experiments del Gran Col·lisionador d’Hadrons\ndl., 27/12/2021 - 10:08\nJuan José Hernández-Rey, professor de recerca a l’IFIC –centre mixt de la Universitat de València i el CSIC– ha estat nomenat membre del comitè LHCC, que revisa la situació i el progrés dels experiments del Gran Col·lisionador d’Hadrons (LHC) del CERN. El comitè està format per una vintena de científics d’Europa, els Estats Units, el Canadà i el Japó.\nEl comitè LHCC analitza de manera continuada la trajectòria de cadascun dels experiments i dóna recomanacions tant als mateixos experiments com al Consell de Recerca del CERN (CERN Research Board); revisa, a més, la situació de la Computing Grid, LHCCG, la xarxa de càlcul distribuït que permet analitzar la quantitat ingent de dades que els detectors de l’LHC generen. Una altra de les tasques que aquest comitè duu a terme és l’avaluació del progrés dels projectes de recerca i desenvolupament relacionats amb l’LHC, que són essencials per al futur del Gran Col·lisionador. El comitè LHCC està presidit pel Dr. Frank Simon de l’Institut Max-Planck de Física de Munic i està format per una vintena de científics i científiques d’Europa, els Estats Units, el Canadà i el Japó.\n“Complir l’ambiciós calendari de l’Alta Lluminositat LHC és un autèntic repte tant per a l’accelerador com per als experiments. És impressionant l’esforç, la capacitat de treball i l’entusiasme que dediquen els físics, els enginyers i els tècnics per complir els exigents terminis marcats”, apunta Hernández-Rey.\nDurant l’última dècada, Hernández Rey ha treballat en la recerca de neutrins còsmics d’alta energia. Fou portaveu adjunt de la Col·laboració ANTARES, que va construir el primer telescopi de neutrins submarí del món, i és membre de la Col·laboració KM3NeT, que està instal·lant dos detectors de neutrins de gran volum en el fons del mar Mediterrani. És membre del Particle Data Group, l’equip internacional que examina i compila les propietats de les partícules elementals. Ha sigut director de l’IFIC de 2015 a 2019 i és membre del consell científic del CNRS.


pro-Lifer porta flors a la paternitat planificada per demanar perdó i dir gràcies, bona xarxa de notícies - Totes Les Novetats\nDesprés del tiroteig divendres passat a una clínica de Colorado Planned Parenthood, quan un home armat va matar tres persones, inclòs un oficial de policia, i va ferir nou persones més, una cristià pro-lifer va decidir anar a una clínica local a 1.300 milles de distància, per demanar disculpes.\nDimecres, Sarah Parker va portar dues dotzenes de roses de color préssec a la clínica Planned Parenthood de Redding, Califòrnia dir-li que ho sentia i agrair-los la seva feina.\n'Volia demanar disculpes sincerament com a pro-vida per com se'ls ha tractat en nom de Déu, així com per celebrar-los', va dir Parker Xarxa de bones notícies després de contactar amb ella. 'El nostre motivador motiu pel qual les dones tindrien esperança i serien tractades amb respecte i cura és el mateix'.\nREBEU BONES NOTÍCIES CADA DIA AMB LA NOSTRA NOVA APLICACIÓ -> Descàrrega GRATU forTA per Android i iOS\nQuan a Parker se li va ocórrer la idea d’enviar el ram i la targeta, va quedar completament fora de la llum. Li va arribar una visió i es va veure caminant per les primeres escales de Planned Parenthood.\nFotos cedides per Sarah Parker\n'En realitat estava mirant Netflix quan va passar', va recordar. “Tenia una fotografia que em venia al cap unes tres o quatre vegades i sabia que calia fer-hi alguna cosa. Així ho vaig fer '.\nElla diu que no ho va fer per rebre cap mena d’elogi, però esperava que el seu gest de reconciliació pogués portar a una conversa al seu despatx sobre cristià ideals.\nCOMPROVAR: El consell de 700 dòlars de l’església dóna suport a la rehabilitació per a un repartidor de pizza humil (WATCH)\nLa seva carta manuscrita, que simplement va deixar a la finestra de la sala d'espera amb les roses abans de marxar, deia això:\nPersonal de parentalitat planificada ...\nAquestes flors són per a vosaltres, així com per als empleats de PP a tot el país. Sóc cristià, a favor de la vida, però avui no és el meu objectiu.\nAmb aquestes flors com a símbol de gràcia, amistat i amor incondicional i un cor penedit; Vull disculpar-me en nom dels que us han maltractat en nom de la religió. Això no es va fer mai amb un cor d’amor i ho sento.\nTambé vull expressar el meu agraïment per la voluntat i la tenacitat que (heu) servit a les dones de Redding i he intentat aportar empoderament i esperança. Al final, portem el mateix objectiu.\nAmb Bellesa i llum, Sarah Parker\n'Realment crec que es tracta de tenir un amor incondicional independentment d'on es trobi la gent, perquè l'amor incondicional és una mica important i sempre encendrà la restauració'.\n(Gràcies a Steve Austin pel consell de la història)\nbones notícies de Youtube\nEls records sincers poden ser més eficaços que la vergonya per ajudar els fumadors a deixar de fumar\nDos estats dels Estats Units s’han convertit en els primers a exigir educació en salut mental a l’escola\nBones notícies d’Afganistan


DEVOTIKA - Informació sobre la marca\nMarca DEVOTIKA a Espanya\nInformació sobre la marca DEVOTIKA amb el nombre M3648701(5)\nLa marca DEVOTIKA amb el nombre M3648701(5) va ser sol·licitada el 13/01/2017. Es tracta d'una marca a Espanya pel que aquest registre no ofereix protecció en la resta de països. La marca DEVOTIKA amb el nombre M3648701(5) va ser sol·licitada per LASTON RED S.L..\nRenovació de la marca DEVOTIKA amb el nombre M3648701(5)\nAltres marques sol·licitades per LASTON RED S.L.\nÉs possible conèixer totes les marques sol·licitades per LASTON RED S.L., entre les quals es troba la marca DEVOTIKA amb el nombre M3648701(5). Si es desitgen conèixer més marques sol·licitades per LASTON RED S.L. clicar aquí.\nÉs possible conèixer totes les marques publicades a Espanya entre les quals es troba la marca DEVOTIKA. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


La part expositiva comercial del Festival Internacional de Videoart de Barcelona exposa obra de 27 galeries de tot el món\nVíctor Giralt | dimarts, 23 de novembre del 2021, a les 07.55\nLa Fira LOOP, la part expositiva comercial del Festival de Videoart de Barcelona, prorroga fins al 12 de desembre l’estada a La Pedrera, que l’acull per primer cop. Un encert, no només perquè ha rebut més visitants dels que s’esperava, sinó perquè, com comenta la directora artística del certamen, Carolina Ciuti, “aquest emplaçament ens ha permès jugar amb els diferents formats, perquè el videoart inclou, a més de projeccions monocanal, instal·lacions multipantalla o que incorporen altres disciplines”.\nEfectivament, a la segona planta de La Pedrera hi ha 27 peces entre projeccions i instal·lacions de galeries de 22 països. Entre els noms destacats hi ha Isaac Julien, amb ‘Lessons of the hour, Who killed Colin Roach?’, una instal·lació històrica del 1983 sobre les protestes que van tenir lloc un any abans a Londres per la mort d’un jove negre de 23 anys. També hi ha peces de Marina Abramovic o Harun Farocki, entre molts altres.\nUna imatge d”A dream dreaming a dream’, de Daniel Steegmann Mangrané\nDues de les peces han obtingut els premis Fira LOOP i Premi Adquisició La Roca Village. El primer ha recaigut en el català resident al Brasil Daniel Steegmann Mangrané, per ‘A dream dreaming a dream’, que, en virtut d’una col·laboració amb el MACBA, passa a formar part del seu fons. “És un treball important perquè és un vídeo digital creat en part per una intel·ligència artificial”, comenta Ciuti. El Premi Adquisició Roca-Village ha estat per a ‘The Storyteller’, de la francoalgeriana Katia Kameli, que s’incorpora a la col·lecció de LOOP Barcelona.\n— art contemporani — La Pedrera


Els óssos del Pirineu desperten de la hibernació\nPrimeres imatges de l’any dels exemplars, que s’han reclòs durant els mesos de fred i que aviat iniciaran l’activitat més intensa\nLa població arriba als 31 individus a Catalunya, bàsicament a la zona de l’Aran i del Parc Natural de l’Alt Pirineu\nFita històrica entre la població d’óssos a Catalunya des de la seva reintroducció, amb el naixement de 10 cries\nContinuen implementant-se les accions del projecte europeu Piroslife, de consolidació del futur de l’ós bru en un entorn favorable i generació de productes i sistemes exportables a la resta del Pirineu i a d’altres zones d’Europa\nEls sistemes de seguiment i control de la població d’óssos bruns (Ursus arctos) als Pirineus han detectat les darreres setmanes que ja han despertat de la hibernació. Just abans d’aquest procés, a finals de l’any passat, s’havien comptabilitzat a Catalunya 31 individus d’ós bru, amb 5 mascles adults (Pyros, Goiat, Pelut, Esmolet, i Pepito) i 10 femelles adultes (Hvala –amb dues cries de segon any-, Bambou –amb dues de primer any–, Caramelles – amb dues de primer any–, Boavi –amb dues de primer any–, Caramellita –amb tres de segon any–,Plume –amb una de segon any–, Nheu –amb tres de primer any–, Fadeta –amb una cria de primer any-, i Patoune i una darrera óssa, sense nom, que no tenen cries). El 2016 s’ha aconseguit una fita històrica entre la població d’óssos als Pirineus catalans des de la seva reintroducció, amb el naixement de 10 cries.\nEls moviments de Goiat\nGoiat ha hivernat durant 107 dies –del 28 de novembre de 2016 al 16 de març de 2017–. Durant aquests tres mesos i mig, l’ós s’ha despertat diverses vegades i ha fet alguna sortida de no més de 100 metres de distància de la cova que ocupava, situada a la Vall de Varradòs (Aran), a més 2.300 metres d’altitud, en una zona sense vegetació i totalment coberta per la neu.\nUn cop s’ha posat en marxa ja ha recorregut tota la vall i ara es dirigeix cap a d’altres zones d’Aran. Tot sembla indicar que està buscant carronyes per augmentar ràpidament els quilos que ha perdut durant la hivernació, aproximadament un terç del seu pes. Ben aviat començarà l’època de zel i cercarà, de forma més que probable, femelles per copular. Goiat està permanentment controlat gràcies al collar emissor que se li va col·locar abans d’alliberar-lo als Pirineus i que permet l’equip especial de seguiment conèixer els seus moviments, hàbits i costums.\nUn seguiment exhaustiu\nLa resta d’óssos es controlen a través del seguiment de les evidències de pas. El 2016 s’han obtingut 809 dades a Catalunya, repartides en 205 mostres de pèls; 359 contactes fotogràfics amb sistemes automàtics de fotografia, amb 4299 instantànies; 63 contactes de vídeo de sistemes automàtics, amb 358 gravacions; 47 observacions; 87 excrements; 3 evidències d’alimentació (un formiguer depredat, una pedra aixecada i una observació d’alimentació de presa); i 19 petjades.\nImpacte sobre la ramaderia i l’apicultura\nDurant l’any passat es van produir 33 atacs sobre la ramaderia i l’apicultura atribuïts als óssos, vuit al Pallars i 25 a l’Aran, i s’han obert 37 expedients d’indemnització. La Generalitat de Catalunya ha indemnitzat, o indemnitzarà, aquests danys per un import de 9.332 euros.\nA través del projecte Piroslife, s’estan realitzant diferents accions per a la prevenció d’atacs. A banda del pagament dels danys ocasionats, existeix un programa de suport a ramaders i propietaris de ramats en règim extensiu de muntanya perquè agrupin els seus ramats com a mesura efectiva de protecció i de vigilància quan pasturen en zones amb presència d’ós bru. S’han contractat pastors i ajudants de pastors d’ovelles i cabres, vaquers i eguassers per controlar i supervisar els animals a muntanya i també es duu a terme la col·locació, el control i el manteniment de vailets elèctrics instal·lats per protegir les arnes d’explotacions apícoles contra possibles predacions.\nCoexistència entre sectors\nLes actuacions encaminades a afavorir la coexistència amb aquest sector són un dels eixos principals del projecte. Representen, aproximadament, un 40% del pressupost del Piroslife, és a dir, més d'un milió d'euros, majoritàriament per al Pallars Sobirà i la Val d’Aran. Es tracta de donar suport a la conservació de l’ós bru com a element de recuperació de la biodiversitat, però també com a element dinamitzador, fent efectiva la coexistència amb els habitants del territori, donant-los suport per compatibilitzar les seves activitats amb la presència del plantígrad i fomentant, com a producte turístic, la visita del seu hàbitat i reconeixent, així, la bona qualitat ambiental de la zona.\nEl Piroslife està plantejat per implementar una sèrie de mesures i accions que permetin consolidar el futur de l’ós bru en un entorn favorable i generar productes i sistemes que puguin ser exportats a la resta del Pirineu i a d’altres zones d’Europa. El projecte es considera clau per a la dinamització econòmica del territori aprofitant l'atractiu i les potencialitats que pot generar la fauna salvatge i el patrimoni natural per al turisme i d'altres sectors. Entre les diferents accions que s’estan duent a terme destaquen les relatives al foment de la coexistència entre l’ós bru i la ramaderia extensiva –amb bestiar oví, caprí, equí i vaquí– i l’apicultura de muntanya; la conservació i millora de l’hàbitat; l’educació ambiental; la comunicació i la formació; i la diversificació genètica.\nEl projecte, d’altra banda, està contribuint a fomentar l’ocupació en el sector ramader local mitjançant la contractació de pastors, ajudants de pastor i vaquers, alguns dels quals s’han format a l’escola de pastors de Catalunya. D’aquesta manera, s’està recuperant la feina de pastor d’alta muntanya en aquest sector del Pirineu on gairebé s’havia perdut.\nNova cabana de pastor a Boldís\nEnguany està prevista la construcció d’una nova cabana de pastor a la zona de Boldís, a Lladorre (Pallars Sobirà), on l’any passat se’n va cremar una impulsada per Acció Natura. La construcció serà del mateix format que la que va promoure l’any passat el Departament de Territori i Sostenibilitat a Salau, a la muntanya de Bonabé, també dins el Parc Natural de l’Alt Pirineu, amb criteris d’eficiència energètica i amb gran part de la fusta de pi negre procedent del mateix Parc. El refugi donarà protecció i confort al pastor, contractat pel projecte Piroslife per vigilar el ramat oví de diferents ramaders quan pasturen a l’estiu en una zona amb presència continuada d’óssos.\nTambé es preveu dur a terme plantacions d’arbres fruiters i arbustos de muntanya en les zones on es detecti la necessitat de millorar la connectivitat de l’hàbitat de l’ós bru, una acció liderada per la Fundació Oso Pardo, amb la col·laboració de Forestal Catalana i els altres socis del projecte.


ELS MILLORS CÒMICS NOUS D'AQUESTA SETMANA: 'WITCHFINDER', 'HAN SOLO' I MOLT MÉS - ENTRETENIMENT\nEls millors còmics nous d’aquesta setmana inclouen ‘Witchfinder: City of the Dead’ i molt més\nMike Mignola ha anat construint lentament un imperi a partir d’Hellboy, fins al punt que és l’univers de superherois més o menys de Dark Horse amb llibres en diversos punts de la línia de temps Hellboy que arriben cada setmana. Witchfinder: City of the Dead (Dark Horse) és tècnicament una part d’això, seguint Sir Edward Gray que, per plaer de la reina, investiga suposats fenòmens sobrenaturals. I és Grey qui fa destacar aquest llibre en un univers ple de dimonis de mans de pedra i melancòlics homes de peix.\nGrey, ja veieu, sovint descobreix que els esdeveniments sobrenaturals solen ser el que la gent utilitza per justificar problemes més terrenals, però més lletjos. El número s’obre amb un Grey esgotat que torna a capturar una amenaça monstruosa, però molt humana, i el problema perdura en el grau de profunditat de Gray. És més un detectiu noir que un heroi de la pasta victoriana, un home constantment decebut tant per l’incapacitat del sobrenatural com per l’incapacitat de la humanitat d’aconseguir la dignitat bàsica. És un emparellament sorprenentment eficaç amb els antics zombis que ataquen la trama londinenca que Grey descobreix, amb les seves reaccions inesperades fins i tot a produir terror fent alguna bonica comèdia.\nL’art malhumorat de Ben Stenbeck ajuda molt a les coses. Stenbeck té en compte els detalls de l’època sense excedir-se i conté la sang de la història que la fa més eficaç. De vegades té la sensació de dibuix de la cort, que sens dubte és perfecte tenint en compte el nostre heroi, i els dissenys tenen un bon flux que condueix la història de maneres subtils. En total, Witchfinder podria haver estat fàcilment una dotzena d’obres, però gràcies a un personatge únic i a una obra intel·ligent intel·ligent, es converteix en una nova idea d’una vella idea.\nEsquadró suïcida: crims de guerra , DC Comics\nJohn Ostrander torna a l’equip que ha tingut un gran èxit al multiplex recentment, per recordar a tothom que s’alegra de la mesura amb què va ser la pel·lícula que només es mantenia fidel al to fosc dels seus originals. Que sigui un thriller geopolític ajustat i desagradable amb una moral desagradable sobre com fer allò correcte i fer allò intel·ligent rarament s’alinea en la diplomàcia és realment un avantatge. Gus Vasquez i Carlos Rodriguez ofereixen un art divertit i nítid amb un bon ull per a les seqüències d'acció, cosa que converteix aquest tret en una dosi agradable i desagradable del clàssic Squad.\nMón dels tancs # 1, Dark Horse\nSí, el joc gratuït i ximple on condueixes en un tanc disparant a altres tancs té un còmic, un còmic escrit per Garth Ennis de Predicador fama, ni més ni menys. Però, si coneixeu l’amor d’Ennis pels còmics de guerra, ja sabeu que el títol és poc més que un delicat pretext perquè Ennis expliqui una història, aquesta vegada d’homes treballadors amb una feina lletja i violenta, i no tothom surt sencer fent-ho.\nCarlos Ezquerra ofereix un art senzill i atractiu, inspirat una mica per Steve Dillon, tot i que la tinta és inusualment gruixuda i de vegades desvirtua una mica la lectura. Tot i això, si sou fan dels còmics de guerra o simplement teniu curiositat per veure què pot fer Ennis amb un videojoc ximple, val la pena recollir-lo.\nArt Ops # 11, DC Comics\nHi ha un clar avantpassat cultural del pop en aquesta història d’un sol tret protagonitzada per l’equip de policia cultural d’Art Ops, però revelar-la faria malbé el gir central. N’hi ha prou de dir que Shaun Simon i l’artista convidat Rob Davis es plantegen una història clàssica sobre el que representa l’art i el significat sobrenatural que pot tenir, en una història curta i intel·ligent perfecta per recollir el brillant i estrany llibre d’acció de DC sobre teoria de l’art.\nHan Sol # 3, Marvel\nL’assumpció de Marjorie Liu i Mark Brooks contra el contrabandista canalla té un enginy intel·ligent que acaben de posar més complicacions. Resulta que Han, participant en una gran carrera espacial com a tapa, ha de rescatar tres informants rebels diferents. El problema: un d’ells s’ha esgotat a l’Imperi i ningú no està del tot segur de qui. I resulta que alguns d’ells tenen rancors que s’han de resoldre, tot i que ho deixarem descobrint a la lectura. És un negoci divertit i divertit que farà molt de temps Guerra de les galàxies els fans somriuen i entretenen fins i tot els fans informals.\nEl llegat de Júpiter 2 # 3, Còmics d’imatges : Mark Millar i Frank Quitely prenen una mica de respir de l'acció dramàtica de l'últim número, per aprofundir més en el repartiment de canalla que lluita contra els superherois embogits.\nJames Bond # 9, dinamita : Warren Ellis i Jason Masters continuen actualitzant Bond durant el segle XXI millor que les seves pròpies pel·lícules.\nBloodshot Reborn # 16, Valiant : Jeff Lemire i Mico Suayan tenen una divertida història d’acció amb un fort nucli emocional que continua fent que Bloodshot sigui molt millor que la seva ximpleria original dels anys 90.\nSilver Surfer # 6, Marvel : Dan Slott i Michael Allred lliuren el número 200 de Silver Surfer amb el seu estil habitual i el seu desconsol, però a sota de Norrin Radd que lluita contra els calamars que canvien de forma, hi ha una història realment desgarradora, ja que Dan Slott dóna al relat relatiu des de fa temps una dolorosa dosi de realitat.\nAcadèmia Gotham Anual, DC Comics : Becky Cloonan i Brenden Fletcher, amb l'ajuda d'alguns artistes, separen el seu equip per explicar una història de vampirs, dimonis i viatges en el temps que es relacionen perfectament amb altres parts de la DCU, sense que sigui imprescindible llegir-ne altres vuit. llibres per entendre la trama.\nLes millors edicions col·leccionades d’aquesta setmana\nEscalat Edició Deluxe, Vol. 5, DC Comics (tapa dura, 30 dòlars) : Jason Aaron i R.M. El brillant negre de Guera, ambientat en una reserva dels nadius americans, és una de les grans sèries de crims no coneguts de Vertigo, i aquest volum final completa la sèrie. Recolliu-ho tot si sou novells: és tan emocionant com les millors històries de crims de Peak TV.\nWalt Disney’s Uncle Scrooge and Donald Duck: The Don Rosa Duck Library Volum 5: The Richest Duck in the World , Fantagraphics (tapa dura, 30 $) : El títol és un bocabadat, però el treball de Don Rosa sobre els còmics de Disney, per estrany que sembli, va empènyer el mitjà de maneres que no s’esperarien d’una història sobre un ànec parlant que va trobar or al Klondike. I a 30 dòlars, amb un munt d’art addicional, informació de darrere de les escenes i, sobretot, per ordre cronològic i a tot color, aquest és el més barat que trobareu a la història d’aquest còmic.\nSecret Wars Too , Marvel (tapa tova, 18 dòlars) : Marvel sol estar en el seu millor moment quan es burla de la seva pròpia proclivitat per les girs argumentals i el melodrama, i aquest llibre porta alegrement un maul al formatge que envolta l’intent de bressol de la Casa de les Idees. Crisi a les terres infinites de DC sense que ningú se n’adonés.\nde què té gust l'arpa blanca?\nquan van sortir els gremlins\nwaka flocka treball de rodets contundents\nel millor menjar a la fàbrica de pastissos de formatge\ncom iniciar-se en la bruixeria\nl’ajuda de Kool arruïna els cabells


Nous competidors amenacen l'economia catalana - Cat Diàleg - Diari Digital català\nL’estabilitat al nord d’Àfrica i a Turquia està començant a notar-se a l’economia catalana. Els hotelers, però, són optimistes i creuen que se superarà la barrera dels 30 milions de turistes\nEconomiaZPortada Derecha 9 Juliol, 2018 CatDialeg.cat 0\nInici » Historic » Nous competidors amenacen l’economia catalana\nL’economia catalana patirà aquest estiu l’estabilitat de tradicionals llocs d’estiueig com són el nord d’Àfrica o Turquia. La raó és la possible davallada de turistes estrangers, que poden preferir aquestes noves destinacions. Encara que la competència és més alta ara, les previsions del Govern preveuen l’arribada a Espanya de 30,4 milions de turistes estrangers coincidint amb el tercer trimestre de l’any, la qual cosa suposa aconseguir la xifra històrica més alta i un augment del 2,1% pel que fa al mateix període de 2017.\nEl Ministeri d’Indústria, Comerç i Turisme també confia en un creixement en la despesa que realitzaran aquests turistes i que espera que s’incrementi un 4,1% fins als 34.000 milions d’euros. De complir-se aquestes previsions, Espanya superarà per primera vegada la barrera dels 30 milions de turistes estrangers rebuts en el trimestre estival.\nSegons el sindicat CCOO, l’ocupació del sector turístic creixerà aquest estiu un 3% pel que fa a 2017 i aconseguirà els 274.792 treballadors. CCOO, que preveu que visitin Espanya 46,8 milions de persones, considera que en la seva majoria seran estrangers, un total de 25,6 milions, la qual cosa representa un augment del 3,5%.\nEn referència a les pernoctacions, el sindicat creu que s’arribaran als 168,6 milions, un 2,3% més respecte a l’anterior any. Per una altra banda, les empreses Mabrain Technologies i Interface Tourism Spain han registrat un augment superior al 80% de reserves de turistes anglesos a les costes turques.\nEl mateix estudi també assenyala com a punt a favor seu que el preu mitjà dels hotels turcs és “significativament” inferior al del mercat espanyol, amb diferències que arriben fins i tot fins al 73% en la categoria de tres estrelles a Balears.\nEl sector hoteler adverteix que s’ha de ser prudent a l’hora de valorar els efectes de l’auge turístic de països com Turquia, Egipte, Tunísia i el Marroc. Ara bé, sí que es pot afectar el perfil de turista familiar, ja que cerquen les millors ofertes en preu, servei i disponibilitat.\nEn aquest sentit, en els primers quatre mesos de l’any, el nombre de turistes estrangers que van visitar Espanya va créixer un 2,3%, davant de l’11,6% que ho va fer en 2017, segons les dades de l’Institut Nacional d’Estadística (INE), una desacceleració que segurament té com a origen els vells competidors que tornen a llançar ofertes agressives al mercat.\n2030: la demanda d’FP superarà als universitaris\ncatalana2 Catalunya918 economia291


Creen una aplicació per al control de l'aforament i la distància a les platges\nUna empresa malaguenya ha creat una aplicació per a plataforma web i mòbil per informar en temps real de l'aforament i l'estat de les platges, iniciativa en què ja han confiat els ajuntaments de Chiclana de la Frontera (Cadis) o Marbella (Màlaga).\nL'aplicació "PlayasApp" ha estat desenvolupada per l'empresa Herbecon Systems, de Serra d'Eugues (Màlaga) i ofereix als ciutadans de forma gratuïta i sense necessitat de registre informació en temps real sobre l'aforament de les platges, borsa d'aparcaments, temps, temperatura i incidències, a fi d'ajudar-los a decidir si anar o no a una determinada zona costanera.\nEl gerent de l'empresa, Álvaro Becerra, ha explicat en un comunicat que l'aplicació "permet amb molta rapidesa anar prenent decisions, tenir informació anteriorment abans que el ciutadà decideixi sortir a la platja, i això és fonamental".\nAixí mateix, ha destacat l'"avantatge" que suposa també per a l'ajuntament perquè s'obtenen moltes metadades que l'administració pot utilitzar per veure quins sectors reben més afluència i en quin horari.\nEl municipi gadità de Chiclana de la Frontera ja està treballant amb aquesta aplicació, presentada la setmana passada, i altres com el de Marbella (Màlaga) tenen previst utilitzar-la des d'aquesta setmana.\nAltres administracions que avaluen l'ús d'aquesta aplicació són els ajuntaments de La Línea de la Concepción, Rota i San Fernando (Càdis) o València, ha detallat.\nAmb aquesta aplicació es treballa en donar una tasca d'informació per als ajuntaments i la ciutadania però seran les administracions les que després controlin amb personal i forces de seguretat que realment es compleixi la distància de seguretat entre banyistes.\nCoronavirus a l'esport Cinc jugadors i dos tècnics del Barça, positiu per coronavirus El Nacional\nCORONAVIRUS Trilla veu "lamentable" la reunió dels negacionistes i demana que "s'hi actuï" El Nacional\ncoronavirus Sánchez tanca un nou acord amb Ciutadans: tornarà a aprovar la pròrroga Nicolas Tomás


En marxa les colònies per a infants en situació de vulner...\nPortada Actualitat En marxa les colònies per a infants en situació de vulnerabilitat social\nEn marxa les colònies per a infants en situació de vulnerabilitat social\nAquest estiu la Fundació Pere Tarrés preveu becar les activitats d’uns 4.500 infants\nJa s’ha posat en marxa les activitats per a infants en situació de vulnerabilitat de la Fundació Pere Tarrés. Gràcies a la campanya solidària “Ajuda’ls a créixer – Cap infant sense colònies” es podran beneficiar més de 1.100 infants.\nAquests estaran repartits en 13 torns de colònies per a 650 infants que es realitzaran a la casa de colònies Josep Manyanet (Begues), a la casa de colònies Sant Francesc d’Assís de Mallorca i la resta a la casa de colònies de La Conreria (Maresme). I després 450 infants que podrán participar a casals d’estiu de Barcelona, Granollers, L’Hospitalet de Llobregat, Montcada i Reixac, Ripollet, Sabadell, Tarragona i Mallorca.\nEn total, aquest any la Fundació Pere Tarrés becarà 4.500 infants gràcies a la campanya Ajuda’ls a créixer de la Fundació Pere Tarrés, un 11% més que l’any anterior. Aquesta campanya compta amb el suport de la Generalitat de Catalunya, l’Ajuntament de Barcelona, la Diputació de Barcelona, la Diputació de Tarragona, el Ministerio de Trabajo y Asuntos Sociales a través de la casella del 0,7% d’altres finalitats socials, així com amb els donatius de molts particulars i empreses.


El Cargol del Montseny: VITAMINA B12\nLa vitamina B12 va ser descoberta fa relativament poc temps. De fet, no va ser fins l'any 1956 quan es va revelar la seva estructura, com a resultat d'un estudi d'investigació sobre l'anèmia perniciosa, un tipus d'anèmia precisament causada per les dificultats de l'organisme per absorbir la vitamina B12, produint un deteriorament en la maduració dels glòbuls vermells o eritròcits. Aquest tipus d'anèmia sol estar associada a una major sensació de fatiga, pèrdua de memòria i trastorns cognitius. L'alimentació és fonamental per evitar la manca de vitamines, en aquest cas concret la vitamina B12, una mancança que sobretot s'ha relacionat amb les dietes veganes i vegetarianes, per l'absència de carn en la dieta, el que obliga a buscar substituts com prendre'l com suplement.\nAliments amb vitamina B12\nEls aliments que contenen vitamina B12 són especialment els d'origen animal, sent la carn la que conté la major quantitat. I entre elles, el primer lloc l'ocupa el fetge d'ovella (conté aproximadament 90 micrograms de vitamina B12 en cent grams de producte), seguit d'altres tipus de carn, com vedella, pollastre o gall dindi. Però també hi ha peixos, com el verat, el salmó, el pop, musclos i ostres que reporten aquesta vitamina.\nAltres aliments que contenen vitamina B12 (encara que en quantitats molt més baixes que la carn), derivats d'origen animal i que, en general, també s'inclouen en la dieta vegana són els ous (pollastre, oca, ànec), el formatge ( parmesà, mozzarella, formatge d'ovella, i molts altres), la llet i el iogurt, que conté petites quantitats.\nEls experts en dietètica i nutrició insisteixen en l'important que és seguir una dieta variada i equilibrada per evitar la manca de certs nutrients.\nLa deficiència en vitamina B12 es produeix, lògicament, per no arribar a les quantitats recomanades en la dieta diària. Les formes d'introduir aquesta vitamina en el nostre cos és a través de la dieta o per mitjà de suplements.\nLa importància de la vitamina B12 per a la salut\nLa vitamina B12 juga un paper fonamental en la salut. Així, és important per al metabolisme de les cèl·lules, especialment per a les cèl·lules de la sang i el sistema nerviós. Per aquest motiu, el dèficit d'aquesta vitamina està relacionat amb greus problemes d'anèmia (macrocítica o megaloblàstica). A més, els nivells massa baixos d'aquesta vitamina provoquen l'acumulació d'un aminoàcid produït pel cos, l'homocisteïna. L'acumulació excessiva d'homocisteïna en la sang poden provocar danys a les artèries o augmentar el risc que es obstrueixin els vasos sanguinis. Factors de riscos de problemes cardiovasculars (atacs de cor, accident cerebrovascular trombòtic, trombosi vascular ...).\nSímptomes de la manca de vitamina B12\nEls símptomes que alerten de la manca d'aquesta vitamina són la sensació de fatiga o cansament constant, dificultats per caminar, ansietat, tartamudesa, augment de la sensibilitat al fred, mal de cap, palpitacions, marejos i dificultats per respirar. Un cop identificats els símptomes i diagnosticat el problema, serà el metge qui ens recomanarà el tractament més adequat per evitar, entre altres, l'anèmia.


> Cosmètica Natural>Cura corporal>Ungüents>Celuderm - Oli de Massatge Bio - Terpenic Labs - 100 ml\nCeluderm - Oli de Massatge Bio\nL'oli Celuderm està formulat per oli vegetal d'ametlles i olis essencials (Llimona, Gerani i Fonoll) que aporten l'activitat terapèutica necessària per actuar en la cel·lulitis.\nIngredients INCI: Prunus dulcis Oil, Citrus limonum Essential Oil, Limonene *, Foeniculum vulgare Essential Oil, Pelargonium graveolens Essential Oil, Tocopherol *, Citral *, citronel·lol *, Geraniol *, Linalool *. * Obtingut d'Olis Essencials 100% purs i naturals\nApliquem de manera digital o amb els artells realitzant bombaments per ajudar al drenatge i també massatge suau ascendent o circular per activar el sistema circulatori i la penetració dels olis en profunditat.\nRecomanem l'aplicació 2 vegades al dia (matí i nit) en les laterals de les cames (zona vast lateral) i zona interna amb els artells realitzant un suau massatge amb els artells en cercles.\nA la zona de l'abdomen recomanem aplicar en forma de cercles en el sentit de les agulles del rellotge de manera digital i en cas de terapeuta expert podem aplicar-lo de manera ascendent estimulant per bombament els ganglis de la zona abdominal.\nAplicar en braços i glutis de manera digital.\nEn el cas de sol aplicar una vegada al dia que sigui preferiblement a la nit ja que és quan tindrà més activitat.


Badanotis :: Pep Tosar: 'L'ànima poètica de Lorca està impresa en aquest espectacle'\nPep Tosar: 'L'ànima poètica de Lorca està impresa en aquest espectacle'\nRedacción - 26/04/2017 05:13\nAquest dimarts al matí s'ha presentat al Teatre Romea Federico García, el gran homenatge de Pep Tosar a la figura del poeta. A partir del 25 d'abril, l'actor i director torna al Teatre Romea amb aquest muntatge que ofereix una mirada polièdrica a la figura de Lorca, basada en la seva vida i obra. "Com més conegut és el personatge, menys coneixem la seva obra" ha declarat Carles Canut en la seva primera roda de premsa com a director artístic del Teatre Romea. "L'autèntic autor necessita feines com Federico García, donat que és llavors quan t'adones que el seu univers és inabastable", ha explicat Canut. "I en Pep ens porta una sèrie d'elements que, fins i tot parlant de García Lorca, seran una sorpresa per a l'espectador", ha afegit.\nEl muntatge, que es va estrenar en el marc del Grec 2015 Festival de Barcelona, repassa els moments més lluminosos i magnètics de la vida i obra del poeta. "La història de Federico és referencial per a l'espectador" ha declarat Pep Tosar. El públic que assisteix a la representació no ha viscut la Guerra Civil, però la duu al cos i la relaciona amb el relat d'algun familiar o conegut. "I és llavors quan, en veure-ho reflectit en escena, entra en catarsi", ha afegit el director. "La mort de Lorca és la mort que no cessa, un debat que s'allarga fins a l'infinit".\nAlgunes de les figures més destacades del nou flamenc espanyol acompanyen a Pep Tosar dalt de l'escenari: el músic i guitarrista Rycardo Moreno, el bailaor i coreògraf José Maldonado, la cantaora i actriu Mariola Membrives, i el percussionista David Domínguez.\nUn relat sobre la figura del poeta\n"La meva intenció era construir un relat sobre Lorca" ha explicat Pep Tosar. I el resultat ha estat un espectacle biogràfic que combina una amalgama de materials -música, dansa, imatges, poesia i prosa- , ordenats cronològicament, amb l'objectiu d'explicar "la història de García Lorca des d'un punt de vista personal i amb un llenguatge teatral-documental".\nCada vegada que l'actor i director engega un nou projecte biogràfic, entra en un nou viatge del qual surt amb allò que més l'impressiona. Abordant la bibliografia de la seva obra, Tosar s'ha centrat en la prosa de García Lorca. Des dels llibres primerencs del poeta, com Mi pueblo y otros textos vegueros en el qual explica el cosmos en què va transcòrrer la seva infantesa, "l'ànima poètica de Lorca hi està impresa", ha comentat Tosar. La seva vida i obra "és un torrent que no acaba mai", ha assegurat el director de l'espectacle.\nUn acurat vídeo documental suggereix l'últim trajecte del poeta pels paisatges de Castella i Andalusia, abans del seu tràgic final. Diversos testimonis, com el de la biògrafa del poeta Antonia Rodrigo; una neboda de Lorca, Vicenta Fernández-Montesinos García; o l'expert lorquià Juan de Loxa, entre d'altres, completen el relat de la vida i obra del poeta espanyol més llegit de la història.


Google inverteix en robots que semblen humans\nL'objectiu: automatitzar serveis com l'entrega de compres als consumidors\nJOHN MARKOFF The New York Times / Palo Alto 25/12/2013 00:00\nSi Amazon s'ha arribat a imaginar que podrà fer servir drones per fer lliurament de llibres, ¿qui dirà que és excessiu que Google estigui planejant que un dia un robot salti d'un Google Car automatitzat i truqui a la porta de casa vostra per lliurar-vos un paquet? Els executius de Google reconeixen que fer que un robot hi vegi és com allò d'enviar un home a la Lluna. Però sembla que és una opció més realista que aquest servei de lliurament de llibres amb drones d'Amazon, que Jeff Bezos, el conseller delegat d'Amazon, va desvelar en una entrevista per televisió el vespre abans d'un dels dies més tradicionals de compres de l'any.\nEn aquest últim mig any, Google ha adquirit discretament set empreses de tecnologia en un intent de crear una nova generació de robots. I l'enginyer que lidera aquesta tasca és Andy Rubin, l'home que ha fet del software Android de Google la força dominant en el món dels smartphones. L'empresa manté silenci sobre els seus plans concrets, però la magnitud de la inversió, que no s'ha fet pública, indica que no estem davant de cap projecte menor.\nLa tasca robòtica de Google no va adreçada al consumidor. Al contrari, els objectius esperats de l'empresa són la fabricació -el muntatge electrònic, que ara en gran part es fa a mà- i competir amb empreses com Amazon en la venda minorista, segons l'opinió d'una sèrie de persones amb coneixements específics del projecte.\nUn cas realista, segons diversos especialistes, seria l'automatització d'alguns segments de cadenes de proveïment ja existents, que van de la planta de la fàbrica a les empreses que envien i lliuren mercaderies a la porta del consumidor. "L'oportunitat és immensa", explica Andrew McAfee, important científic de recerca del Centre de Negocis Digitals del MIT. "Encara hi ha gent que treballa manualment a les fàbriques o que recull coses en centres de distribució o que treballa en rebotigues de comerços de comestibles".\nVisió a 10 anys\nGoogle ha començat a experimentar amb el lliurament de paquets en zones urbanes amb el seu servei Google Shopping, i podria intentar automatitzar segments d'aquest sistema. Aquest servei de compra, disponible en localitats com San Francisco, ja fa lliuraments a domicili per a empreses com Target, Walgreens i American Eagle Outfitters. Potser algun dia hi haurà lliuraments automatitzats a la porta de casa, una feina que fins ara només poden fer els humans. "Com amb allò d'anar a la Lluna, has de comptar amb el factor temps. Necessitem una rampa d'enlairament molt llarga i una visió a 10 anys", explica Andy Rubin.\nRubin té 50 anys i és l'executiu de Google encarregat del nou projecte. Va començar la seva trajectòria d'enginyeria en la robòtica i sempre ha sentit una gran passió per construir màquines intel·ligents. Abans de treballar per a Apple Computer, on inicialment feia tasques d'enginyer de fabricació, havia treballat per a l'empresa de fabricació alemanya Carl Zeiss com a enginyer de robòtica. "En la meva trajectòria he pogut fer dels meus hobbies la meva feina", declara Rubin en una entrevista telefònica. "És la feina més i del món. Construeixes el que voldries per a tu mateix".\nPer explicar el tipus de sistemes que intenta crear, em posa l'exemple d'un rentaparabrises que té prou "intel·ligència" per activar-se quan plou, sense intervenció humana. I això quadra amb la visió avançada per Larry Page, cofundador de Google, que ha afirmat que la tecnologia s'ha de fer servir sempre que sigui possible per alliberar els humans de les feines feixugues i repetitives. Rubin admet que es necessiten avenços en camps com el del programari i dels sensors, però pensa que temes de maquinari com la mobilitat i les mans i braços mòbils ja s'han resolt.\nL'executiu ha comprat en secret una sèrie de start-ups de robòtica i d'intel·ligència artificial als Estats Units i al Japó. Entre aquestes empreses hi ha Schaft, un petit equip que fa poc ha deixat la Universitat de Tòquio per desenvolupar un robot humanoide; i també la start-up local Industrial Perception, que ha desenvolupat sistemes de visió per ordinador i braços robòtics per carregar i descarregar camions. També ha adquirit Meka i Redwood Robotics, fabricants de robots humanoides i de braços robotitzats a San Francisco, i Bot & Dolly, fabricants de sistemes de càmeres robotitzades que es van fer servir fa poc per crear efectes especials a la pel·lícula Gravity. Autofuss, una empresa relacionada que se centra en publicitat i disseny, i Holomni, una petita empresa de disseny que fabrica rodes d'alta tecnologia, també han format part de la llista de la compra de Rubin.\nCalifòrnia i el Japó\nA diferència del futurista X Lab de Google, que fa recerca en temes com els cotxes sense conductor i les ulleres portables de Google Glass, el projecte dels robots -al marge de si és com enviar un home a la Lluna- té la intenció de vendre productes relativament aviat. Encara no s'ha decidit si el projecte constituirà un nou grup de producte dins de Google o una filial separada, segons explica el mateix Rubin.\nEl grup de robòtica de Google inicialment tindrà la seu a Palo Alto, amb una oficina al Japó. A part d'aquestes adquisicions, Rubin ha començat a fitxar especialistes en robòtica i està incorporant altres programadors de Google perquè col·laborin en el projecte. Si bé Google no ha donat detalls dels seus plans de robòtica a llarg termini, Andy Rubin diu que hi ha uns mercats de fabricació i de logística que les tecnologies robòtiques d'avui no adrecen, i que són oportunitats clares. No és la primera vegada que Google surt dels marges estrictes d'una empresa tecnològica. Ja ha sacsejat les empreses automobilístiques mundials amb el seu projecte de cotxe robot. Google encara no ha dit públicament si la intenció és vendre els seus vehicles o convertir-se en proveïdor d'altres fabricants. L'especulació sobre les intencions de Google ha anat des de les flotes de taxis robotitzats per traslladar gent en zones urbanes fins a sistemes automatitzats de lliurament de mercaderies.\nRubin diu que una de les seves frustracions sobre la indústria de l'electrònica de consum avui és la seva complexitat. Confia que la robòtica serà diferent. "La meva sensació amb la robòtica és que és un camp inexplorat -explica-. Fabriquem maquinari, creem programari. Construïm sistemes, de manera que un equip ho pugui entendre tot".\nMés d'una dècada investigant en robòtica\nAndy Rubin, que és el veterà d'un bon nombre d'antics projectes i start-ups de Silicon Valley i que ha fet tasques de conseller delegat en dues ocasions, diu que fa més d'una dècada que sospesa la possibilitat de tirar endavant un tema comercial amb la robòtica. Ha arribat a la conclusió que ara ja hi ha un ventall de tecnologies que han madurat fins al punt que alguns sistemes automatitzats es poden comercialitzar. Aquest any, Rubin va deixar la direcció de la divisió Android smartphone de l'empresa. Des d'aleshores ha convençut els fundadors de Google, Sergey Brin i Larry Page, que ara és el moment idoni per a un projecte d'aquesta naturalesa, i ells han obert el talonari de Google per donar-li suport. Rubin ha comparat aquest projecte amb el del cotxe automatitzat de l'empresa, que va començar el 2009. "El projecte del cotxe automatitzat era ciència-ficció quan va començar i ara el tenim a tocar", explica.


Horari d’estiu de les visites guiades als monuments i museus | Web del Ayuntamiento de Vilafranca\nHome Esdeveniments Horari d’estiu de les visites guiades als monuments i museus\nHorari d’estiu de les visites guiades als monuments i museus\nDel 10 de juny al 15 de setembre de 2019, la Tourist Info Vilafranca realitzarà visites guiades als principals monuments i museus (Museu de la Pedra en Sec, Església Santa Mª Magdalena i Ajuntament) durant els dies d’obertura.\nDe dimecres a dissabte, a les 11:00, 12:00, 17:30 i 18:30 h.\n– No cal reservar prèviament (excepte les visites que es realitzen fora dels horaris preestablerts).\n– Els grups es tanquen 5 min. abans de l’inici de la visita. Per favor, siga puntuals.\nEntrada a l’Ajuntament i el Museu de la Pedra en Sec / a l’Ajuntament i l’Església / al Museu de la Pedra en Sec i l’Església: General, 2€; Reduïda, 1,50€.\nEntrada combinada al Museu de la Pedra en Sec, l’Església i l’Ajuntament: General, 3€; Reduïda, 2€.\nEntrades gratuïtes: Menors de 16 anys; persones amb discapacitat; etc.\n* El preu reduït s’aplicarà a: Majors de 65 anys o pensionistes; famílies nombroses; persones desocupades; persones allotjades a Vilafranca o a la comarca; visites reservades dos dies abans de la seva realització; etc.\nTaller d’intel·ligència emocional- Pensar i sentir


vins&twitts 3, una àgora online per parlar de vi. – laveujovetv.cat\nvins&twitts 3, una àgora online per parlar de vi.\nEl Museu de la Vida Rural i el Consell Regulador de la Denominació d’Origen Conca de Barberà organitzen la tercera edició de vins&twitts, el tast de vins 2.0.\nVins&twitts és un tast de vins recolzat per l’entorn 2.0, fonamentat en el debat i l’extrapolació de l’opinió a twitter.\nLa tercera sessió presencial de vins&twitts es farà el proper divendres 30 d’agost de 2013 (19.30h) al Museu de la Vida Rural, amb un tast de vins de la DO Conca de Barberà guiat per l’enòleg Martí Magriñá i comentat directament a la xarxa.\nPer participar a la sessió de vins&twitts cal que us hi apunteu a través del correu electrònic. Heu d’assistir al tast de vins amb el vostre dispositiu preferit (ordinador, laptop, telèfon mòbil, iPhone, iPad…) i disposareu d’una sala preparada i amb connexió wifi.\nPreu de l’inscripció 5,00 €.\nActualitat Local-Comarcal, DO Conca de Barberà, l'Espluga de Francolí, Museu Vida Rural\nDO Conca de Barberà, Museu de la Vida Rural\nFinalitza l’exposició “La nostra Ràdio”.


Latitude de Google localitza els usuaris a totes hores - VilaWeb\nDimecres 04.02.2009 13:10\nLatitude de Google localitza els usuaris a totes hores\nÉs una aplicació de mòbil que sap i diu on són els qui se'n serveixen\nGoogle ha obert avui un servei per a mòbils: Latitude (vegeu aquest vídeo). Una volta activat, Latitude localitza la posició de l'usuari en un mapa i els contactes de l'usuari autoritzats la poden veure. Latitude, en quaranta-dos idiomes incloent-hi el català, vol ser una xarxa social basada en la situació dels usuaris. Funciona amb la majoria de telèfons amb sistemes Android, Blackberry, Symbian S60, Windows Mobile i aviat també amb l'iPhone.\nLatitude funciona amb Google Maps i hi situa els contactes que comparteixin localització amb l'usuari. Tots plegats poden fer saber què fan a cada moment o telefonar als amics que trobin al mapa, via sms o Google Talk. Si l’usuari afegeix el mòdul de Latitude a la pàgina d'iGoogle, també podrà veure on són els seus contactes a través del navegador de qualsevol ordinador.\nLa posició dels usuaris és una dada molt sensible, segons Google, per això cal filtrar amb molt de detall les dades a compartir i amb qui; hom pot reduir el grau de precisió de la localització, determinar quines localitzacions es comparteixen o no, i fer creure que para en un lloc diferent d'on és en realitat. Més informació, en aquest vídeo amb consells per als usuaris de Latitude. Google assegura que totes les dades compartides són controlades per l'usuari. És, doncs, responsabilitat d'aquest, fer saber als seus contactes i a Google on va i on no va.\n'Locate your friends in real time with Google Latitude'


Notícies sobre Ladenac\nLadenac presenta la seva fragància Caviar Lime de la col.lecció Urban Senses\nEl nou perful de la nostra col.lecció més cosmopolita ens apropa a la natura indomable de la selva subtropical australiana a través d'una explosió de notes cítriques inspirades en el fruit Finger Lime (típic australià) amb un toc fresc i marí inspirat en l'escuma de les ones del mar.\nNous dissenys de la col.lecció Minimal\nLadenac, la firma espanyola de fragàncies de luxe i projecte personal de Patrick Douenat, incorpora difusor mikado i room spray a la col.lecció Minimal.\nLa col·lecció Rinascimento presenta els seus nous perfums\nLadenac, la firma espanyola de fragàncies de luxe i projecte personal de Patrick Douenat, presenta dues noves fragàncies de la col·lecció Rinascimento que evoquen elegància i sofisticació a través del seu disseny en got de marbre negre d'una sola peça.\nLa nostra boutique torna a obrir les portes\nTenim el gust de comunicar-los que la nostra boutique obre de nou les portes aquest 11 de maig. Estarem encantats de rebre'ls en el nostre horari de sempre.\nUNA NOVA JOIA PER LA COL·LECCIÓ Bois de Russie\nFabricada en ceràmica i pintada a mà amb or de 18 K i 3 quilograms. Una nova vela de luxe en format d'ou Bois de Russie. L'elegància i bellesa de la més luxosa joieria russa i la seva aroma més inoblidable, Bois de Russie\nLadenac i Villa Massa porten l'essència de Sorrento\nL'Edició Limitada d'aquestes exclusives firmes italianes es converteix en el reclam dels amants de el luxe i estarà a la venda a través d'Ladenac Milano.\nNatura morta, la nova col·lecció de Ladenac\nUna col·lecció inspirada en la força dels fenòmens naturals. Poder i elegància units gràcies als colors i prints dels vasos. Fent referència a la lava, el magma i els fòssils dóna vida a quatre perfums únics.\nNoves espelmes per a la col·lecció Urban Senses\nPresentem, per a la nostra col·lecció Urban Senses, un nou format d'espelmes de luxe destacar per oferir uns perfums sorprenents, rebels i amb un caràcter que ens sedueix i conquesta.


Can Santoi – Benvinguts al Parc Natural Collserola\nC/ del Pont, 16 08750 Molins de Rei cansantoi2015@gmail.com\nHorari i punt de venda:\nDistribuïm durant tota la setmana a domicili a Barcelona i rodalies, i venem també a la finca. L’agrobotiga de la Masia de Can Santoi està oberta divendres i dissabte de 10h a 13 h.\nDes de la finca de Can Santoi, funcionem com un centre per potenciar la ruralitat periurbana.\nCom a centre d’interpretació agro ecològica ens dediquem a la recuperació de varietats tradicionals locals: tomàquet mandó de Collserola, bròquil de Santa Teresa, tomàquets pometa, negre de crimea, pebrot, palosanto, fins a 20 varietats autòctones i antigues de tomàquet. També cultivem fins a 60 varietats de verdura tradicional.\nEl tipus d’agricultura que realitzem és tradicional, orgànica, sense pesticides ni adob químic. Fem servir l’agricultura regenerativa com a forma de producció i amb un disseny en permacultura. La finca està envoltada per un bosc de ribera i té 5 manantials dins de la pròpia finca que la proveeixen de l’aigua necessària per al reg.\nLa finca Can Santoi també funciona com un centre de promoció de la ruralitat i periòdicament realitzem tallers i cursos de forja de metall tradicional, treball en fusta natural i tallers mediambientals tant d’horta com de compostatge, com de gestió de l’entorn boscós de la finca.\nCompartim la finca amb una manada de cavalls, cabres, gallines i dos llops irlandesos adoptats, vam realitzar tallers de socialització amb la manada i realitzem tallers per a col·lectius de risc social i per a col·lectius de gent amb desig d’acostar-se l’entorn rural.\nL’encarregat de l’hort i els tallers és Eduard Díaz. Els encarregats del ramat de cavalls i animals són Andrea i Adria.


Proteccions Cascs Gris preus a Bikeinn, comprar, ofertes\nCascs - Color: Gris ()\n$ 137.4 $116.45\nAlpinestars Vector Pro Delta\n$ 37.25 $26.95\n$ 184.53 $112.45\n$ 101.8 $85.95\n$ 138.46 $92.95\n$ 211.05 $174.45\n$ 82.81 $68.95\n$ 73.8 $61.45\n$ 110.45 $91.95\n$ 54.78 $37.45\n$ 88.34 $54.95\n$ 74.13 $60.95\nA bikeinn, la teva botiga online de ciclisme, sabem com d’important és per tu comprar el millor material. És per això que només et venem els millors productes de Cascs de les principals marques de ciclisme i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa! El nostre equip d’especialistes de ciclisme t’ajudarà a escollir el model de Cascs que més s’ajusta a les teves necessitats diàries i alhora s’adapta al teu pressupost. Consulta les categories de Proteccions o utilitza el buscador per trobar els productes de Cascs que vols comprar i aprofita tots els avantatges que t’ofereix la botiga online de ciclisme. Busques algun model en concret de Cascs d’alguna de les millors marques de ciclisme com per exemple Alpina, Uvex, Alpinestars, HJC, Rudy project, Nutcase, Xlc, Cratoni, Mavic, Spiuk, Briko, Cannondale, Abus, Trespass, Bern, Crazy safety, Leatt, Melon...? Com a distribuïdors oficials de cada una de les marques que tenim en catàleg, t’oferim una extensa gamma de Cascs i la total garantia legal del fabricant durant 2 anys. bikeinn sempre és la millor opció per fer les teves compres de material de ciclisme. No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de ciclisme avui mateix. T’ho portem directament a casa!